NaiveNeuron/SloPal huggingface dataset:
B. Bugár, podpredseda NR SR: (2006-04-19):
Páni poslanci, ruším toto hlasovanie. Znovu vás musím upozorniť tých, ktorí ste tu neboli, ešte raz vytiahnete karty, po hlasovaní, samozrejme, vytiahnuť karty, znovu zasunúť. Tým, ktorí tu vtedy boli, samozrejme už to urobili, ale opakovanie je matka múdrosti. Takže nech sa páči, ešte raz, prezentujme sa hlasujme. (Hlasovanie.) Prítomných 82, za 63, proti 9, zdržalo sa 8, nehlasovali 2. Konštatujem, že sme schválili. Ešte jedno hlasovanie, páni poslanci, a to návrh uznesenia na voľbu poslancov Národnej rady Slovenskej republiky za členov výborov, tlač 1572. Nech sa páči, prezentujme sa, hlasujme o tomto prerokovanom návrhu. (Hlasovanie.) Prítomných 89, za 82, zdržali sa 6, nehlasoval 1. Konštatujem, že sme schválili návrh uznesenia. Ďakujem pekne. Páni poslanci, hlasovať budeme o 17.00. Teraz budeme pokračovať druhým a tretím čítaním o zákon zo 16. marca 2006, ktorým sa mení... Páni poslanci, ja môžem pustiť aj prvé čítanie, ale bol tu návrh, aby sme, súhlasíte, dobre, v poriadku. Dobre, takže budeme pokračovať prvým čítaním o vládnom návrhu zákona o povinnej základnej kvalifikácii a pravidelnom výcviku niektorých vodičov (tlač 1556). Pán minister Prokopovič, môžete odôvodniť návrh zákona.
Saková, Denisa, podpredsedníčka vlády a ministerka hospodárstva SR (2024-06-13):
Ďakujem veľmi pekne. Vážený pán poslanec, tak ako Slovenská republika zostáva plnohodnotným členom WHO, tak je aj riadnym členom Európskej únie. Toto členstvo zapája a zaväzuje Slovenskú republiku do rôznych koordinovaných aktivít Európskej únie na zlepšenie pripravenosti, na krízy, ktoré zahŕňajú aj pandémie. V tejto súvislosti by som spomenula najmä nariadenie Európskej únie o cezhraničných ohrozeniach zdravia z roku 2022, ktoré sa vo svojom znení odvolávajú aj na blízku spoluprácu s WHO, ako aj na medzinárodné zdravotnícke predpisy z roku 2005, ktoré zostávajú pre Slovenskú republiku aj naďalej platné. Do týchto aktivít Európskej únie je rezort zdravotníctva aktívne zapojený, tak ako je zapojený aj každý iný členský štát Európskej únie. Ďakujem.
Baška, Jaroslav, poslanec NR SR (2021-11-10):
Ďakujem veľmi pekne. Miro, budem reagovať na teba ako prvého. Čo je na tom zlé, keď primátor mesta Partizánskeho chráni nemocnicu, ktorú tam má? Nemocnicu na okraji mesta. Tá nemocnica robí naozaj dobré výkony, slúži tým ľuďom, ktorí sú tam v tom okrese Partizánske a ktorí potrebujú túto zdravotnú starostlivosť. Myslím si, že to je povinnosť každého, nielen jeho, ale aj ďalších, aby tieto nemocnice naozaj, naozaj chránili, aby tieto nemocnice nejakým spôsobom nepadli. A keď, ja som ešte v rozprave zabudol povedať o kapacitnej priepustnosti nemocníc. Veď aj teraz sa stáva, že si jednotlivé nemocnice aj u nás v kraji prehadzujú tých pacientov. Povedia, že tam tohoto pacienta my vám nezoberieme, zoberte si ho vy, alebo my ho zoberieme na chvíľku, dajte si ho tam. Proste ten pacient koluje, behá, behá krížom-krážom a teraz je už problém proste s tou mapou toho pacienta. A keď vy ešte zrušíte niektoré tieto nemocnice, tak potom bude ešte väčší problém. Proste týmto sa treba zaoberať, kde ten pacient nakoniec pôjde a kde mu bude poskytnutá ústavná zdravotná starostlivosť, a nie teraz ešte rušiť nemocnice. Miro, neviem, čo si myslel tým, že my sme proti očkovaniu a že neumožňujeme nejaké, nejaké ďalšie miestnosti. Však si z Prievidze. Päť mesiacov tam bolo na zimnom štadióne zriadené veľkokapacitné očkovacie centrum, to sa teraz, to skončilo koncom augusta. To isté v EXPO výstavisku v Trenčíne a máme fungujúcich ďalších jedenásť očkovacích centier v celom Trenčianskom kraji, ich je jedenásť. Aj u vás, aj v Prievidzi, v našej bojnickej nemocnici. Tak keď bude záujem väčší o to, keď to nebude stíhať, tak vtedy môžeme o tom hovoriť. Ale veď normálne fungujú, aj v bojnickej nemocnici funguje aj takéto očkovacie centrum proste neprestajne. Čiže ľudia sa majú kde dať zaočkovať. A veď aj ja som vyzýval ľudí zaočkovať. Ja som sám zaočkovaný aj s mojou celou rodinou. Takže neviem teraz, aké populistické veci, do obchodného centra! Niekto to vymyslel, tak... (Prerušenie vystúpenia časomerom.)
Přidal, Alojz, poslanec NR SR (2013-03-19):
Keďže sme teda schválili tie body zo spoločnej správy, mám splnomocnenie gestorského výboru,  odporúčam hlasovať o tom, že predložený návrh zákona prerokujeme v treťom čítaní ihneď. Prosím o hlasovanie.
Blanár, Juraj, podpredseda NR SR (2021-11-03):
S faktickou pani poslankyňa Pleštinská.
Laurenčík, Milan, podpredseda NR SR (2022-02-03):
Ďakujem. Na vaše vystúpenie evidujem dve, tri faktické poznámky. Končím možnosť prihlásiť sa s faktickou poznámkou. Ako prvý vystúpi pán poslanec Ondrej Dostál, nech sa páči.
D. Lipšic, poslanec: (2008-10-23):
Po druhé, pani poslankyňa Nachtmannová, ja som myslel situáciu, keď po otcovi rodiny zdedia tie úspory. A keď on je 40-ročný, môže byť 20 rokov v II. pilieri. A tie dvadsaťročné úspory zdedí jeho rodina. To som tým myslel. A myslím, že je to úplne zjavné, že II. pilier má obrovské výhody. Pán poslanec Bobrík, pyramídová hra podľa vašej mienky celé storočie fungovala. Fungovala, aj BMG fungovalo možno desať rokov, kým sa tá základňa pyramídy rozširovala. Dnes sa tá základňa pyramídy zužuje. O tom asi nepochybuje nikto z nás a najmä na Slovensku, kde je demografický rast najnižší v celej Európe. A tá pyramídová hra preto skončí. Skolabuje. Výnosy, samozrejme, môžu kolísať, o tom hovoril už pán poslanec Mikloš. Za posledných sto rokov nebol ani jeden prípad, kedy by sa trvalo proste hodnota akcií neupravila na pôvodnú úroveň za niekoľko rokov. Ale fascinuje ma, ako chcete presviedčať občanov, že je lepšie, keď si nebudú sporiť sami na dôchodky, ale keď dajú peniaze vám, politikom, ktorí ich minú okamžite, nikde ich nebudú ukladať a sľúbia im, že o niekoľko desiatok rokov im možno snáď niečo dajú. Ja si myslím, že len blázon by tomu mohol veriť.
Počiatek, Ján, minister dopravy, výstavby a regionálneho rozvoja SR (2012-10-18):
Celkom ma baví zastupovať ministra pôdohospodárstva, lebo má vždy najmenej otázok, čiže úplne všetky. Ďakujem za slovo. Vážený pán poslanec, podľa § 85 zákona č. 400/2009 Z. z. o štátnej službe v platnom znení štátnemu zamestnancovi sa do služobnej praxe započítava, po prvé, čas trvania štátnozamestnaneckého pomeru podľa ustanovení súčasne platného zákona o štátnej službe, po druhé, čas vykonávania štátnej služby podľa zákona č. 312/2001 Z. z. o štátnej službe platného do 31. 10. 2009, po tretie, u zamestnancov, ktorých štátnozamestnanecký pomer nepretržite trvá a je odborná prax priznaná k 31. 12. 2003 podľa prechodného ustanovenia § 132 zákona č. 400/2009 Z. z., spolu najviac 32 rokov. Pri tejto tretej zložke zdôrazňujeme, že sa započítava len odborná prax, nie prax v inej než požadovanej činnosti, ktorá sa do 31. 12. 2003 mohla podľa vtedy platných predpisov v určitom rozsahu započítavať. Ďakujem za slovo, skončil som.
Pčolinský, Peter, podpredseda NR SR (2023-03-15):
Ďakujem, otváram rozpravu. Písomne nikto. Pýtam sa, či sa chce niekto prihlásiť ústne. Nie, uzatváram možnosť. Pán navrhovateľ? Nie. Pán spravodajca, hlasovanie dnes o sedemnástej.
Laurenčík, Milan, podpredseda NR SR (2021-09-30):
Kľudne sa vydýchajte, pani podpredsedníčka. (Rečníčka si odkašľala.)
Blaha, Ľuboš, podpredseda NR SR (2024-01-11):
Pani poslankyňa Lucia Plaváková.
Laurenčík, Milan, podpredseda NR SR (2022-03-16):
Ďakujem. Prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa do rozpravy hlási niekto ústne. Končím možnosť prihlásiť sa. Do rozpravy sa prihlásil pán navrhovateľ, pán poslanec Peter Cmorej, ktorému v tejto chvíli odovzdávam slovo. Nech sa páči.
Adamčík, Eduard, poslanec NR SR (2017-10-11):
Pán predsedajúci, môžeme pristúpiť k hlasovaniu o pozmeňujúcom návrhu, ktorý podal pán poslanec Jozef Mihál.
Glváč, Martin, podpredseda NR SR (2019-05-21):
Ďakujem. Ďalší v rozprave alebo teda jediný mimo navrhovateľky je pán poslanec... Aha, pardon. Tri faktické. Končím možnosť prihlásiť sa. Pani poslankyňa Žitňanská, nech sa páči.
Lipšic, Daniel, poslanec NR SR (2015-01-27):
No môj návrh je, aby to bola správa, nielen informácia.
J. Počiatek, minister financií SR: (2007-11-27):
Ustanoveniach v čl. I návrhu generálneho zákona ide predovšetkým o záležitosti súvisiace s hotovostným a bezhotovostným peňažným obehom pri rešpektovaní princípu ochrany ekonomických a sociálnych záujmov občanov a spotrebiteľov, princípu kontinuity právnych vzťahov a princípu cenovej neutrality pri prechode na menu euro. Súčasťou čl. I sú taktiež ustanovenia o duálnom zobrazovaní cien, platieb a iných majetkových hodnôt zároveň v slovenských korunách a v euro podľa konverzného kurzu určeného pre prechod zo slovenskej meny na menu euro, aj ustanovenia o dohľade a kontrole nad dodržiavaním pravidiel a povinností pri príprave na prechod a pri samotnom prechode. Čl. II až XXIX obsahujú sprievodné novely viacerých zákonov, najmä zákona o Národnej banke Slovenska, zákona o Najvyššom kontrolnom úrade, Obchodného zákonníka, ďalej zákonov v oblasti cenných papierov, investičných služieb, kolektívneho investovania, poisťovníctva, bankovníctva, ochrany bankových vkladov, dôchodkového sporenia a sociálneho poistenia, ako aj novely viacerých ďalších zákonov. Osobitne dôležitá je novela zákona o Národnej banke Slovenska a s ňou súvisiaca novela zákona o NKÚ. Zároveň treba zdôrazniť, že návrh generálneho zákona o zavedení meny euro nemá vzťah k ekonomickým aspektom zavedenia eura, keďže záväzok Slovenskej republiky prijať euro po splnení všetkých konvergenčných kritérií obsahuje už aj Zmluva o pristúpení Slovenskej republiky k Európskej únii. Nadobudnutie účinnosti návrhu zákona sa navrhuje od 1. januára 2008, pričom však kľúčové ustanovenia zákona sa budú reálne aplikovať až od určenia konverzného kurzu a zavedenia meny euro v Slovenskej republike, resp. nadobudnú účinnosť až odo dňa priamo zavedenia meny euro v Slovenskej republike, čo je plánované na 1. január 2009. Ďakujem za slovo.
Nicholsonová, Lucia, podpredsedníčka NR SR (2016-04-20):
Pán poslanec Osuský, nech sa páči s reakciami.
Dostál, Ondrej, poslanec NR SR (2011-05-20):
Vážený pán poslanec Saloň, dve poznámky k tomu, čo ste hovorili. Jednak poukázanie na situáciu v Českej republike a vaše konštatovanie, že ten náš zákon nie je až taký prísny, pretože tam musia hlásiť nasledujúci deň, my až po piatich dňoch. No, ak je niečo nezmysel a zbytočnosť, tak je to nezmysel aj zbytočnosť, keď sa to robí nasledujúci deň, rovnako ako keď sa to robí do piatich pracovných dní, a ak je niečo upravené povedzme ešte problematickejším a horším spôsobom ako u nás, to neznamená, že problematický a zlý spôsob úpravy, ktorý je u nás, sa nemáme snažiť napraviť. To, čo ste povedali v druhej časti svojho vystúpenia, kde ste poukázali na to, že tým, že odpadne táto povinnosť ubytovateľom, tak vznikne cudzincom, ktorí sem prídu v rámci bezvízového styku, tak to môže byť opodstatnená námietka, ale to nie je námietka, ktorá by mala smerovať k odmietnutiu tohto návrhu, ale k jeho úprave v druhom čítaní, čo je určite možné v rámci nejakého pozmeňujúceho návrhu dosiahnuť. Ja teda za seba chcem povedať, že tento návrh podporujem, myslím si, že je to jeden z tých návrhov zákonov, z toho typu návrhov zákonov, akých by sme mali prijímať čo najviac. Mali by sme sa snažiť hľadať povinnosti, ktoré stanovuje verejná sféra súkromným podnikateľským subjektom alebo občanom, na ktoré nie je naozaj nejaký reálne existujúci dôvod, a snažiť sa tieto povinnosti, zbytočné administratívne záťaže voči občanom a voči podnikateľským subjektom odbúravať, rušiť, redukovať. Takže ja som za tento zákon a určite budem za neho hlasovať.
Zemanová, Anna, poslankyňa NR SR (2023-03-23):
No, to asi nie. (Smiech.) Ale áno, aby sme si boli jasní v tomto. Ďakujem.
Šimečka, Michal, podpredseda NR SR (2024-01-19):
Ďakujem pekne. A s reakciou na faktické pani poslankyňa Gažovičová.
J. Počiatek, minister financií SR: (2010-02-04):
Ďakujem za slovo, skončil som.
Pellegrini, Peter, predseda NR SR (2014-11-26):
Prezentujme sa a hlasujme o návrhu pána poslanca Mojša. (Hlasovanie.) Prítomných 140 poslancov, za hlasovalo 79, proti boli 10, zdržalo sa 51. Tento návrh sme schválili.
Grendel, Gábor, poslanec NR SR (2019-01-30):
Ďakujem, pán predsedajúci. Dávam procedurálny návrh, aby ste dali hlasovať o tom, či je súhlas s tým, aby o 14. rokovala Národná rada o zákone o výkone volebného práva. Pretože keď ste sa opýtali, že či je všeobecný súhlas, z týchto radov sme veľmi jasne hovorili nie, niektorí poslanci (reakcie z pléna), a robili sme to tak, pardon, aby som mohol dokončiť zdôvodnenie, ďakujem. Robili sme to tak preto, pretože o 11.30 sa má začať mimoriadna schôdza, ktorú ste zvolali na 11.30. Príde mi nelogické, aby sme o 14. prerušili mimoriadnu schôdzu, predpokladám, že ju spustíte a dovolíte poslancom výkon svojho práva, aby normálne prerokovali návrh na odvolanie pána predsedu Národnej rady. A keď skončí tá mimoriadna schôdza, potom, samozrejme, by sme pristúpili k zákonu o výkone volebného práva.
Šimečka, Michal, podpredseda NR SR (2023-12-06):
Ďakujem. Pán poslanec Sabo.
Laššáková, Jana, podpredsedníčka NR SR (2014-07-10):
Páni poslanci, keďže je 11.00 hodín, ale neprerokovali sme žiadny bod, o ktorom by sme mali hlasovať, budeme pokračovať ďalej v rozprave. Nech sa páči, pán Poliačik, máte slovo.
Kuffa, Štefan, poslanec NR SR (2022-11-09):
Človek tu tak počúva v rámci rozpravy, čo všetko tu zazneje, ale myslím si, že tu je to nesprávne kvílenie, lebo predsa prorodinné opatrenia nemôžu likvidovať samosprávy. To je totálny blud toto, čo sa tuná predostiera. Totálny blud. Ak bude rodina silná a podporovaná štátom, tak bude aj silný aj štát, aj samospráva, ale ak my budeme torpédovať rodinu, toto, čo tu počúvam, však dobre, ja nie som starostom ani primátorom mesta. Starostovia, primátori budú si presadzovať svoje veci. Ale ak tu aj zaznela takáto vec, že na jednej strane samosprávam dávame úlohy a prenesený výkon štátnej správy, no ale ja si pamätám jednu vec, a zase aké tu bolo kvílenie a aké skučanie v Národnej rade, keď sme im odoberali kompetencie, a to bolo nedávno, keď sme hlasovali, aj sa prerokovával tuná stavebný zákon a sme povedali, že sa to vráti späť na štátnu správu. Samospráva zase bola nespokojná. Tak všetci sú nespokojní, celá republika hore nohami a tu, stále tu, človek tu počúva tri štvrte roka, že jak samosprávy aké, no ale ja, ja odporúčam tým samosprávam, šetrite, vypnite elektriku. Nemusí sa cez deň svietiť v mestách a obciach. Ja som svedkom toho, keď ja vidím v mnohých mestách a obciach, že sa svieti aj počas dňa. Máte to nastavené tam automaty, no tak nech ide jeden elektrikár, si ho zaplaťte, a nech vypína tú elektriku. Šetrite aj plynom. A separujte odpad. Tu len stále budeme počúvať skučanie a kvílenie samosprávy. Kto sa zastane rodín? Rodín sa nemá kto zastať. A všetkými desiatimi hlasmi, keby som ich mal, budem hlasovať vždycky za rodinu. A to torpédovanie tuná rodiny prostredníctvom Národnej rady a poslancov Národnej rady je tak nechutné a tak dehonestujúce ako rodiny, čo je úplne trápne. Nikoho netrápi to, že či tie rodiny pri tej inflácii a tom zdražovaní, či prežijú. Ale samospráva, to budeme plakať. A kde sú naše rodiny? Však kto tvorí základ tohto štátu? Rodina.
Hrušovský, Pavol, podpredseda NR SR (2010-10-21):
Hlasujeme, páni poslanci, o skrátení lehoty na hlasovanie o podaných pozmeňovacích návrhoch. (Hlasovanie.) 139 prítomných, 75 za, 20 proti, 44 sa zdržalo. Návrh sme schválili. Prosím ďalší návrh.
P. Hrušovský, podpredseda NR SR: (2001-11-08):
Budeme pokračovať v rokovaní 52. schôdze Národnej rady ďalším bodom programu, ktorým je návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon o správe majetku štátu číslo 278/1993 Z. z., ktorý prerokúvame ako tlač 1048 a ktorého predkladateľom za skupinu poslancov bol poverený pán poslanec Volf. Poprosím teraz, resp. žiadam pána poslanca Volfa, aby za skupinu navrhovateľov prišiel odôvodniť návrh zákona o správe majetku štátu. V poradí ďalší bod programu, ktorý je po návrhu pána poslanca Volfa, je návrh poslanca Národnej rady Jozefa Kalmana na vydanie zákona o Slovenskom ľudovom umeleckom kolektíve. Poprosil by som niektorého z týchto dvoch spomenutých navrhovateľov zákonov v mene skupiny poslancov, aby prišli svoje iniciatívy v Národnej rade uviesť a odôvodniť. Páni poslanci, vyhlasujem 15-minútovú prestávku, aby sme skoor-dinovali ďalší postup rokovania 52. schôdze Národnej rady. Budeme pokračovať o 16.15 hodine. Ďakujem pekne. (Prestávka.) (Po prestávke.)
Paška, Pavol, predseda NR SR (2013-09-17):
Pán poslanec, kľudne pokračujte, netuším, či je to technicky možné. Toto svetlo tu svieti už roky a roky, nikomu nevadilo, prepáčte, bez ohľadu na to, koľko je tu ľudí. (Reakcie z pléna.)
P. Paška, predseda NR SR: (2008-02-06):
vládnom návrhu zákona, ktorým sa mení zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení zákona č. 309 . Je to tlač pod č. 517. Dámy a páni, vyhlasujem krátku trojminútovú prestávku a poprosím potom všetkých, ktorí chcú venovať pozornosť prerokovaniu tohto bodu, aby ostali v sále. Ďakujem. (Prestávka.) (Po prestávke.)
Lackovič, Marek, poslanec NR SR (2024-02-06):
Ďakujem pekne, pán predsedajúci. Ja by som bol veľmi stručný a doplnil by som len kolegyňu Gažovičovú. Práve prišiel veľmi zaujímavý email, do pozornosti dávam naozaj všetkým aj koaličným poslancom, od pani Kušnírovej, ktorý si naozaj, prosím vás, všetci prečítajme a prečítajte pred tým, než pôjdeme hlasovať za tento zákon. Ďakujem pekne.
Paška, Pavol, predseda NR SR (2014-05-14):
Ďakujem pekne, pán spravodajca. Otváram rozpravu. Nemám písomnú prihlášku. Nie je záujem o rozpravu. Vyhlasujem ju za skončenú. Predpokladám, že chce... (Reakcia z pléna.) Ešte pán minister chce predsa len. Nech sa páči.
T. Rosová, poslankyňa: (2006-08-03):
No, pani poslankyňa Zmajkovičová, nehovorila som a nemala som na mysli žiadne rozšírenia. Hovorila som o tom, že sú tam mnohé veci veľmi konkrétne, až príliš konkrétne, ale chýbajú načrtnuté, aspoň naznačené smery, Keď sa to zmestilo do programových dokumentov politických strán, myslím, že by sa to rovnako zmestilo aj do programu vlády. A tie tiež nemali 300 strán. No a myslím, že tu došlo k nejakému nedorozumeniu, pokiaľ ide o pripomienku pani poslankyne Nachtmannovej. Ja som nehovorila o dokumente ako plochom a takomto vulgárne materialistickom, ale o ponímaní konceptu znalostnej spoločnosti v ňom. A to je rozdiel. Nemyslím si, že by v takomto dokumente nemali byť zmienené podstatné opatrenia aj navyše, čo vláda chce a zamýšľa robiť s niektorými zásadnými opatreniami, ktoré sa udiali v minulosti, ako sú napríklad vlastne kroky k objektívnej evalvácii v regionálnom školstve. Ďakujem. A, pardon, ešte Otvorená škola. No, je to jeden pomenovaný a opísaný koncept. Nespochybňujem spoluprácu medzi školou a rodinou, ale Otvorená škola je o tom, aby škola hrala v mieste, v obci naozaj úlohu toho centra, ako hovoril pán podpredseda vlády Čaplovič. Aby to bolo centrum, kde fungujú aktivity, do ktorých sa môžu zapájať aj občania, ktorí nie sú ani rodičmi, ani žiakmi školy. Ďakujem.
Droba, Juraj, poslanec NR SR (2016-04-28):
Ja by som sa chcel spýtať, je to taká dosť citlivá téma, lebo niekedy tie, tie kreditové kurzy zdarma poskytujú naozaj reputabilné inštitúcie v zahraničí, a otázka znie, že ako budete posudzovať kvalitu online kurzu verzus normálneho kurzu, kde napríklad na spomínanom MIT stojí jeden kredit možno 3 000 dolárov, a zároveň ale tá škola poskytuje niektoré kurzy úplne zdarma. A teraz legitímna otázka znie, že ako študent povedzme dobrého odboru na Univerzite Komenského, ktorá má akú-takú povesť a končí do tisíceho miesta v rámci svetových univerzít, dôjde k tomu, že uznáte povedzme kredit, ktorý, mne sa zdá, že možno neni úplne v poriadku.
Danko, Andrej, podpredseda NR SR (2024-01-16):
Pán poslanec Dvořák.
K. Tóthová, poslankyňa: (2008-12-03):
A druhý dôvod je, ktorý rozviedol aj pán poslanec Miššík, že predsa nie je možné, aby ten, kto má peniaze a môže zložiť vysokú kauciu, mohol odísť z väzby a ovplyvňovať svedkov, a ten, kto nemá peniaze takúto možnosť nemal. Veď predsa vieme, že najväčšiu možnosť potom odísť z kolúznej väzby by mali mafiáni, a to v žiadnom prípade nemôžeme pripustiť. Tak ja verím, že tak, ako sme sa v ústavnoprávnom výbore dohodli, dohodneme sa aj v pléne na tejto otázke. Pokiaľ ide o záznamy, tak ja podporujem aj tretiu možnosť – klasický spôsob záznamov z konania.
Šefčík, Marek, poslanec NR SR (2021-06-16):
Ďakujem pekne všetkým za faktické poznámky. Nepôjdem po menách, ale niektoré veci poviem. Minister sa po tej vecnej stránke obhajuje sám. Trikrát tu včera vystúpil. A ja verím, že ešte sa vráti. Reagoval aj s faktickými. Toto určite nebolo zvykom v predchádzajúcich volebných obdobiach. Hovoril som o nastražení kompromitujúcich dôkazov do jeho auta, to pánovi Sujovi. Väčšina bežných poslancov, my nemôžeme vidieť do toho, čo sa deje v SIS alebo v ostatných zložkách. Možno ste boli zvyknutí na to, že v predchádzajúcich obdobiach to tak bolo, ale my ako obyčajní poslanci nemôžeme do toho takto vidieť. Vyslovujeme dôveru alebo nedôveru Romanovi Mikulcovi, na ktorého vyťahuje veci hlavný predkladateľ na svojich tlačovkách a aj v sedemdesiatminútovom príhovore hneď na začiatku tejto schôdze. Preto si myslím, že je veľmi dôležité zistiť, či je to dôveryhodná osoba. No a zareagujem aj na vedúceho Úradu vlády v minulosti, na pána Šutaka, Šutaja Eštoka. Vedúci Úradu vlády hovoril, že vojna policajtov. No tak za vlády Fica bol v polícii pokoj. To som vysvetlil v rozprave prečo. A pridal sa ku klamárovi Ficovi aj on, pretože v minulom volebnom období úplne ignorovali mimoriadne schôdze, ostatní ministri SMER-u bežne hneď na začiatku schôdzí demonštratívne odchádzali zo sály a dokonca tak robili aj ich poslanci. A nestalo sa to raz. Takže Šutaj Eštok taký istý klamár jak Fico. Ďakujem.
T. Mikuš, poslanec: (2008-09-16):
Ďalšia vec. To hodnotenie, viete, to je, pripadá mi to tak, ako keď niekto hodnotí bitku na druhý deň so zbieraním všetkých udalostí a stáva sa z neho generál. Vie najlepšie čo tí, ktorí boli priamo v boji mali robiť. To si myslím nie je korektné. A už vo vzťahu k Alexandrovi Dubčekovi určite nie. Absolútne odmietam slovné spojenie „primitívne deformácie“ a „naivné prežívanie“ v súvislosti s Dubčekom. Je to veľký syn tohto národa, ktorý sa zapísal nielen do dejín, a to ste spochybňovali, slovenského národa, ale zapísal sa určite do dejín všetkých národov a národností Česko-Slovenska a určite aj do dejín európskeho boja o demokraciu. A myslím si, že aj všeľudského boja za slobodu. Viete, Dubčeka ocenili iní dávno predtým, než sme to dokázali my Slováci. Pripomeniem švédsku demokraciu, pripomeniem Bolonskú univerzitu. A myslím si, že tieto inštitúcie naozaj nemali dôvod zvažovať akékoľvek politické súvislosti alebo, nebodaj, nejaké úzko stranícke hľadiská. Takže myslím si, že by bolo naozaj namieste, keby sme k veľkým mužom pristupovali s úctou a, samozrejme, zodpovedajúcim slovníkom. Ďakujem. (Potlesk.)
V. Veteška, podpredseda NR SR: (2008-06-19):
Otváram všeobecnú rozpravu. Písomne sa nikto do rozpravy neprihlásil. Pýtam sa, kto sa hlási ústne do rozpravy. Pán poslanec Abrhan, pán poslanec Kahanec, nikto viac. Končím možnosť ústnych prihlášok do rozpravy. Ako prvý vystúpi pán poslanec Abrhan.
S. Becík, minister pôdohospodárstva SR: (2009-06-25):
V čase predaja emisných kvót sme nemali informáciu o tom, že by niektorá krajina predala emisné kvóty a Slovenská republika v tom čase predala kvóty za najvýhodnejších podmienok. V roku 2008 žiadna krajina emisné kvóty typu AAU nepredala. Ani v súčasnosti nedisponujeme informáciami o tom, že by niektoré krajiny takéto jednotky predali. Pán predsedajúci, skončil som.
Grendel, Gábor, podpredseda NR SR (2023-05-17):
S reakciou na faktické poznámky pán poslanec Ján Budaj.
Laššáková, Jana, podpredsedníčka NR SR (2012-10-23):
Chcete reagovať? Áno, na vystúpenie pána poslanca bude reagovať pán poslanec a predseda výboru Hudacký, stlačte si trojku.
Svrček, Miloš, poslanec NR SR (2023-06-22):
Ďakujem pekne za slovo. Pán minister pôdohospodárstva, ďakujem za odpoveď. Predpokladám, že takéto odpovede sú aj pri ďalších otázkach, lebo ja som chcel po jednotlivých okresoch vedieť výsledky pomoci a aké sú plánované projekty pre jednotlivé okresy. Čiže ja sa možno aj dohodnem s pánom predsedajúcim, že ďalšie otázky asi nemusia byť zodpovedané, lebo asi máte také isté odpovede. Škoda, že tu nie je pán minister pre investície, lebo by ma zaujímali konkrétne okresy a asi mi ani neviete odpovedať na Martin a martinskú nemocnicu, že čo konkrétne sa teraz v tejto danej veci ide riešiť. Takže asi len ďakujem a možno sa budem interpeláciou dopytovať. Ďakujem.
Kondrót, Maroš, poslanec NR SR (2012-11-06):
Ďakujem pekne, pán predsedajúci. Podávam informáciu Výboru Národnej rady Slovenskej republiky pre hospodárske záležitosti o výsledku prerokovania návrhu vlády na skrátené legislatívne konanie o vládnom návrhu zákona o štátnych hmotných rezervách a o doplnení zákona č. 25/2007 Z. z. o elektronickom výbere mýta, za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov. Predseda Národnej rady Slovenskej republiky rozhodnutím z 26. októbra 2012 č. 248 pridelil Výboru Národnej rady Slovenskej republiky pre hospodárske záležitosti návrh vlády na skrátené legislatívne konanie o vládnom návrhu zákona o štátnych hmotných rezervách a o doplnení zákona č. 25/2007 Z. z. o elektronickom výbere mýta, za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov. Máme to ako tlač 267. Výbor Národnej rady Slovenskej republiky pre hospodárske záležitosti prerokoval návrh vlády na skrátené legislatívne konanie na svojej 13. schôdzi 6. novembra 2012. V uznesení č. 88 odporúča Národnej rade Slovenskej republiky tento návrh schváliť. Vážený pán predsedajúci, otvorte, prosím, rozpravu.
Číž, Miroslav, podpredseda NR SR (2015-05-20):
Ďakujem. Pán poslanec Pollák, predpokladám, že budete mať dlhšie vystúpenie. Takže v takom prípade, kolegyne, mi dovoľte prerušiť rokovanie o tomto bode programu. Vyhlasujem prestávku do 11.05 hod., kedy pristúpime k prerokovaniu, k hlasovaniu o prerokovaných bodoch programu. Procedurálne návrhy, pán poslanec Lipšic má slovo.
Gröhling, Branislav, poslanec NR SR (2018-02-07):
Myslím si, že všetci súhlasíme s tým, ako by sa mal riešiť tento problém, ale nikto ho nerieši, pretože my by sme mohli jednotlivé pozmeňováky, ktoré budú podané, naozaj iba odsúvajú ten problém, ktorý v súčasnosti máme. Ale stále sme nepočuli ani zo strany ministerstva, že ako to bude ďalej, my iba ten problém posúvame jeden rok dopredu. Mohli by sme argumentovať na to vyjadrenie alebo na ten príspevok, že či máme toho žiaka osemročného gymnázia poslať naspäť na základnú školu, kde sa v podstate nejako nudil alebo nedostával dobré vzdelanie len preto, aby ostatných žiakov ťahal, čo určite nie. My by sme sa mali v prvom rade pýtať, že ako vytvoriť systém, kde aj nadpriemerní, aj priemerní žiaci sa spolu učia a všetci spolu napredujú, a to je ten hlavný problém, ktorý by sme mali vyriešiť. Takže tak, ako tu bolo spomínané od kolegov, mali by sme riešiť v prvom rade kvalitu základných škôl. A možno by sme sa mohli pozrieť aj na ostatné krajiny, že kde majú veľmi dobré školstvo a zároveň nemajú ani osemročné gymnáziá, ako je Fínsko, ktoré tak veľmi často sa spomína a pani ministerka tam aj bola. Alebo Estónsko, kde si všimneme, že na jednotlivých školách sa ponúka veľké množstvo krúžkov, voliteľných predmetov, tým žiakom, ktorým nejde matematika, si budú môcť v štvrtom alebo piatom ročníku vybrať špeciálne kurzy, alebo žiakom, ktorí zasa napredujú alebo nenapredujú, tak im poskytujeme ďalšie a ďalšie možnosti. Možno aj v Singapure, nech je akýkoľvek ten Singapur, tak tam sa môžme tiež inšpirovať. Ja si myslím, že toto malo byť to, čo, pani ministerka, ste mali vysloviť, aby ste ukľudnili celkovo situáciu, že prinesme nejaký návrh či už cez tie pozmeňovacie návrhy; a ten spôsob, aký je, to už asi nekomentujme; a mali ste reálne vysloviť, že čo sa bude diať nasledujúce obdobie. Nie nejaké všeobecné plány, ale konkrétne opatrenia na to, ako zvýšite kvalitu základných škôl. Ďakujem.
Ráž, Jozef, minister dopravy SR (2024-04-17):
Ďakujem za slovo. Vážený pán predseda Národnej rady, vážený pán podpredseda, vážené pani poslankyne, páni poslanci, dovoľte mi uviesť vládny návrh zákona o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov. Vládnym návrhom zákona sa plní programové vyhlásenie vlády Slovenskej republiky. Tak ako je uvedené v dôvodovej správe, predložená legislatívna úprava reflektuje na potrebu urýchliť procesy prípravy a realizácie významných investičných projektov a zároveň jej cieľom je odstrániť transpozičný deficit v súvislosti so smernicou Európskeho parlamentu a Rady EÚ 2021/1187 o zefektívňujúcich opatreniach na dosiahnutie pokroku pri realizácii transeurópskej dopravnej siete. Cieľom návrhu zákona je optimalizovať, zefektívniť a spriechodniť procesy pri strategických investíciách, ktoré sú realizované z podnetu štátu a samospráv. Ide o procesy v oblasti majetkoprávneho vysporiadania pozemkov, skrátenia lehôt povoľovania investičných projektov od posudzovania vplyvov na životné prostredie, územné stavebné konanie až po kolaudáciu a verejné obstarávanie. Vážené panie poslankyne, páni poslanci, dovoľujem si vás požiadať o podporu vládneho návrhu zákona. Ďakujem za pozornosť.
Sulík, Richard, predseda NR SR (2010-12-15):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie. Vyhlasujem všeobecnú rozpravu za skončenú. Chce zaujať stanovisko navrhovateľ? Spravodajca? Prerušujem rokovanie o tomto bode programu. Teraz nasleduje návrh na aktualizáciu vojenského zastúpenia Slovenskej republiky pri orgánoch NATO a EÚ a vyslanie príslušníkov ozbrojených síl Slovenskej republiky do orgánov vojenského zastúpenia pri NATO a EÚ a do vojenských štruktúr NATO a EÚ . Návrh má tlač 164, správa výborov má tlač 164a. Návrh uvedie minister hospodárstva Juraj Miškov v zastúpení ministra obrany. Prosím, aby sa ujal slova.
Fecko, Martin, poslanec NR SR (2022-05-25):
Pán predseda výboru, iba ďakujem za doplnenie a myslím, že aj minister si to vezme za svoje. Ďakujem veľmi pekne.
Pellegrini, Peter, predseda NR SR (2015-03-18):
Ďakujem pekne. Uzatváram rozpravu. Pýtam sa pána navrhovateľa, či chce zaujať stanovisko. Nie, nechce. Prerušujem rokovanie o tomto bode programu. Vyhlasujem dvojminútovú prestávku, aby sme sa pripravovali na hlasovanie. Najprv budeme hlasovať riadne o prerokovaných bodoch a potom pristúpime k hlasovaniu o bode, ktorý sme prerokovali teraz. Takže o 17.05 hod. budeme hlasovať. Poprosím všetky poslankyne a poslancov, ktorí sa chcú zúčastniť rokovania, aby prišli do rokovacej sály. (Dvojminútová prestávka.) (Po prestávke.)
Duchoň, Daniel, poslanec NR SR (2013-12-06):
Ďakujem pekne. Vážený pán kolega, hovorili ste tam teda v úvode, že teda dávate konkrétne číslo, ten výpadok na dani z príjmov, rádovo 500 mil. eur tento rok, ale teda súhlasíme s tým, že na výber daní z príjmov má podstatný vplyv, alebo asi najpodstatnejší, rast HDP, tak pri tvorbe tohtoročného rozpočtu bol takisto na začiatku prognózovaný rast HDP na úrovni 2,2 %. A potom prišli tie korekcie, to znamená, treba sa na to pozrieť tou optikou, že to súvisí s týmto, nesúvisí to s tým, že teda došlo k tým opatreniam, ktoré tu zaviedla táto vláda minulý rok. Potom, hovorili ste, že tí podnikatelia by radšej zaplatili tých 5 000 eur, keby teda bola rovná daň, ale oni ju neplatia, oni ju neplatili ani v čase rovnej dane, pretože tie čísla zasa hovoria o niečom inom. Tu sme si niekoľkokrát povedali, koľko firiem podávalo daňové priznanie s nulovou daňou. A tie čísla sú vysoko nad 50 % dlhodobo. A sú spoločnosti, ktoré dlhodobo neplatia žiadne dane. A teraz otázka znie, ja beriem aj tie objektívne príčiny alebo teda beriem spoločnosti, ktoré pracujú s nízkou maržou, a teda sa môžu pohybovať na pomedzi tej nuly, ale sú tu spoločnosti, ktoré dlhodobo jednoducho majú stratu. A ja sa pýtam, z čoho teda financujú, povedzme, nejaké prevádzkové náklady tie spoločnosti, pretože každá spoločnosť... (Reakcia z pléna.) Záleží ale na tom, z akých to je výnosov, ale, dobre, sú stratové spoločnosti, ktoré jednoducho musia platiť nejaký nájom, majú nejakú réžiu, majú nejaký majetok. A to znamená, ak dokážu v podstate si cieliť to hospodárenie tak, aby platili nulu alebo aby boli v strate a zároveň majú objektívne nejaké náklady, tak... (Prerušenie vystúpenia časomerom.)
Marosz, Ján, poslanec NR SR (2018-06-20):
Ďakujem za slovo. Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Šefčík, Marek, poslanec NR SR (2021-10-21):
Ďakujem pekne. Vy, ktorí nemáte problém na mítingu s ľuďmi pozdraviť práci česť, odriekate Pieseň práce, vy sa tu pred nás postavíte so súdruhom Ficom a idete nás učiť o histórii. Komunisti vždy krivili históriu, ako sa im to hodilo. Keď sa klamár a manipulátor pomýli, viete, čo sa stane? Že povie pravdu. Vy ste ju vyslovili v Rimavskej Sobote a prezradili ste, ako vám všetkým smerákom vždy išlo a ide o, v úvodzovkách, dobro Slovenska. Čapice hore, Slovensko dole. Komunistom nikdy nešlo o dobro iných, len o zneužitie iných a manipulovanie ľuďmi. Kvôli svojmu vlastnému prospechu. To ste vy, súdruh Blaha, súdruh Fico!
Duchoň, Daniel, poslanec NR SR (2014-10-21):
Ďakujem. Vážená pani predsedajúca, vážení kolegovia, naozaj len v stručnosti, bez emócií. Nemyslím si, že by nám tu predstavitelia KDH mali teraz nejakým spôsobom moralizovať. Dovolím si tvrdiť, že určite aj medzi, aj v ich radoch sú poslanci, ktorí zastávajú ďalšie verejné funkcie, a tak isto aj minulosti. Na druhej strane treba zdôrazniť, že mali ste priestor, kedy ste mohli vyriešiť zmrazovanie každoročné a kedy ste mohli naozaj predložiť jeden ucelený návrh. Bol tu ten priestor, vládli ste. Takže teraz tu nejak emotívne o tom viesť širokosiahle vystúpenia je pomerne zbytočné. A úplne na záver ako potvrdzujem to, čo som povedal v rámci tej reakcie, že naozaj sa pripravuje novela aj zákona o poslancoch, aj o platových pomeroch ústavných činiteľov tak, aby bola táto téma, dovolím si tvrdiť, raz a navždy uzavretá. Ďakujem. (Potlesk.)
Kamenický, Ladislav, poslanec NR SR (2020-07-09):
Ďakujem pekne. Pán Kašper, ja, ja chápem a cením si, že chcete naliať do ekonomiky peniaze, to by som chápal, že to, že to pákovo nejaké peniaze vygeneruje, ale chcem vám povedať jednu vec. Nie vláda, nie vy ani ja určujeme, za akých podmienok banky budú poskytovať úvery. To znamená, banky majú svoje rizikové ratingy, keď neprejdete, žiadny úver nedostanete. Keď si pozriete to memorandum, odporúčam, prečítajte si ho. Opäť je tam, ak vláda neurobí dostatok napríklad projektov na to, aby ich financovali tie banky, tak je to má byť za 0,5 mld., tak..., a napríklad ak nebudú podmienky na to, že banky možno neposkytnú toľko úverov podni-, ľuďom a podnikateľom, banky si splnia svoje, svoje povinnosti obyčajným nákupom dlhopisov. A to robia úplne bežne. Takže to neni žiadna pomoc, je to len marketing, o ktorom sa bavíme. Nebudem hovoriť o 9 mld. hotovosti, ktoré táto vláda má, a nebudem hovoriť, neviem, či ste pozerali včera Maroša Šefčoviča, ktorý hovoril, a pán minister to včera spomínal, budeme mať, mali by sme mať z Európskej únie okolo 34 mld. eur, čo sú dva štátne rozpočty. Takže vy žiadne peniaze od nejakých bánk na takéto veci nebudete potrebovať. Vy ich máte toľko, ako ich nemala žiadna vláda. A budete mať grantové peniaze navyše, 6,6 mld., ja sa len obávam, že nebudete schopní ich vyčerpať a že na konci dňa, keď dôjde zúčtovanie, tak nebudete vedieť ukázať, kam tie peniaze použiť, a toto je moja najväčšia obava. A ešte sa pridám aj k Dušanovi Muňkovi. Áno, ja si myslím, že bankový odvod nemal v tomto zákone čo robiť, a možno by sme ho aj po nejakom utesaní podporili. Ďakujem pekne.
Počiatek, Ján, poslanec NR SR (2011-04-06):
Ďakujem za slovo. Je to naozaj vtipné počúvať, že my sme niečo neopravili. Všetci poslanci vrátane vás, pán Matovič, máte absolútnu legislatívnu voľnosť. Nikto tu nepodal žiadny pozmeňujúci návrh, čo je úplne najtriviálnejšia vec. Vy dnes dokážete cez pozmeňujúce návrhy zmeniť celý zákon, nieže nejakú maličkosť v zákone. Boli sme tu svedkami, čo tu čítali vaši kolegovia na niekoľko pokusov. Naozaj boli to hodinové pozmeňujúce návrhy, ktoré boli v princípe novými novelami zákonov. Takže vyhovárate sa na to, že my sme niečo nezmenili, že toto je naše videnie sveta. A boli by sme aj ochotní o tom diskutovať, ale vy ste už tak arogantní, že nikto s vami o tom nediskutuje. A preto som veľmi zvedavý, ako sa budete všetci vy tu tváriť, keď tu budete takýto istý zákon prijímať o niekoľko mesiacov, aký budete hrdina potom, či tam je niečo, čo teda má alebo nemá chrániť spotrebiteľa. Ja som vám tu jasne dokázal, že celá vaša ochrana spotrebiteľa na finančnom trhu, to je len prázdne gesto. Veci, ktoré už boli pripravené a rozpracované, ste zmietli zo stola. A nepokračovali ste v nich, neviem, z dôvodov mne pochopiteľných, pretože zjavne banky sú pre vás dôležitejšie. Čiže všetci poslanci, ako tu sedíte, mali ste úplnú legislatívnu voľnosť vstúpiť aj do tohto zákona pozmeňujúcimi návrhmi. A keby boli vylepšujúce, určite my by sme ich akceptovali. Takže to je na margo toho. A čo je druhé, druhá vec, čo ma zaujala, je, že nie je žiadna kritika. To už začínam cítiť, že už viete, že raz takúto bankovú daň budete zavádzať aj vy, tak radšej teraz už veľmi opatrne kritizujete. A vy už to vlastne musíte vedieť, pretože už je to napísané v rozpočte, lebo keď niekto bude sa moc krútiť, ako som už hovoril, vy ste kreatívni len na príjmovej strane, na výdavkovej nie, čiže keby vypadlo tých 40 mil., ktoré už v rozpočte alebo vo východiskách v rozpočte sú napočítané, museli by sa vziať, samozrejme, odniekiaľ zinakadiaľ. A to už bude niektorú z týchto strán, ktorú tu reprezentujete, veľmi bolieť na tej výdavkovej strane. Čiže už len na záver. A ešte raz to zopakujem, ak teraz nepodporíte tento návrh zákona, hneď teraz, počas tohto hlasovania, ktoré príde o chvíľku, tak všetky vaše reči o tom, že vám ide o ľudí, sú absolútne prázdne reči, doslova „drísty“. (Potlesk.) A znamená to... (Búrlivý potlesk.)
Jurinová, Erika, poslankyňa NR SR (2017-03-30):
Ja len, pani podpredsedníčka, aká nezrovnalosť? Lebo my sme hlasovali, že budú, bude pokračovať rozprava o letke po interpeláciách, čo je teda budúci týždeň. Takže jasne sme hlasovali.
Puci, Róbert, poslanec NR SR (2015-03-17):
Dajte, prosím, hlasovať o bode 226 spoločnej správy, ktorý požiadal vyňať na osobitné hlasovanie pán poslanec Simon, odporúčanie gestorského výboru je schváliť.
Danko, Andrej, predseda NR SR (2017-09-13):
Poprosím o zaujatie miest navrhovateľa a pána spravodajcu. Pokračujeme vystúpením pani poslankyni Edity Pfundtner. Nech sa páči, pani poslankyňa. [Pokračovanie rokovania o návrhu poslancov Národnej rady Slovenskej republiky Jaroslava Pašku, Márie Janíkovej, Ľubomíra Želiezku a Martiny Šimkovičovej na vydanie zákona, ktorým sa mení a dopĺňa zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov , tlač 598.]
Hrnčiar, Andrej, podpredseda NR SR (2017-12-13):
Pani poslankyňa Blahová.
Hlina, Alojz, poslanec NR SR (2015-11-12):
Ja vystúpim aj v rozprave a ja keď som aj iný návrh, keď som prišiel k anbónu som povedal haleluja a keď prídem, tak aj teraz poviem haleluja a konečne. Prepáčte, ale poviem, že konečne. To, že procesne, ja to nekomentujem. Ja som priateľ výsledkov, viete. A výsledky sú to, čo hovorí, a papier je to, na čom je to napísané. A o procesnej čistote, mňa to nezaujíma. Mňa zaujíma to, že či sa ľuďom pomôže. A prosím vás, konečne! Konečne je síce možno aj preto, že to tak vyšlo, že je pred voľbami, čert to ber, tak to poviem. Ale nech je na konci výsledok. A po Novom roku chcem upozorniť aj ľudí, ktorí budú chodiť, to, čo hovoril aj kolega, po dôchodcoch po bytoch im ponúkať pôžičky, dajte si pozor, aby vám z kuchyne nevybehli kukláči. Aby vám z kuchyne nevybehli kukláči a zoberú vás z toho bytu. To chceme povedať všetkým sprostredkovateľom úverov a neviem akých pôžičiek, ktorí sa tým živia, dajte si veľký pozor, čo ponúkate, dajte si naozaj veľký pozor, čo ponúkate, ako lakujete tých ľudí, že čo to aký výhodný úver, lebo sa môže stať – a ja verím, že sa raz v tejto krajine stane to, že ich zoberú priamo z toho bytu. Že niekde do tých pobočiek, tých vysvietených pobočiek, krásnych, drahých pobočiek vbehnú raz kukláči a vynesú ich. Normálne ich vynesú v putách. Bude to na Markíze a tých istých ľudí, ktorých sme doteraz pozerali na Smotánke, tak zrazu budú v putách. A keď sa budú pýtať: Prečo je v putách? Lebo je to úžerník. Konečne! Ja hovorím, konečne a haleluja, je to tu. Je to tu a ja som rád a teším sa tomu.
Hrušovský, Pavol, podpredseda NR SR (2011-05-18):
Ďakujem, pán spoločný spravodajca, zaujmite miesto pre spravodajcov. Otváram rozpravu o prerokovávanom vládnom návrhu zákona. Do rozpravy som nedostal žiadne písomné prihlášky. Pýtam sa preto, či sa chce niekto prihlásiť do rozpravy ústne. Nie. Preto rozpravu vyhlasujem za skončenú. A poprosím pána podpredsedu vlády a ministra dopravy, výstavby a regionálneho rozvoja, aby z poverenia vlády uviedol a odôvodnil vládny návrh zákona o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov , ktorý prerokovávame ako tlač 317. Nech sa páči, máte slovo.
A. Belousovová, podpredsedníčka NR SR: (2010-03-09):
Otváram rozpravu. Do rozpravy som nedostala písomné prihlášky. Pýtam sa, či sa chce niekto prihlásiť ústne do rozpravy. Ústne sa do rozpravy neprihlásil nikto. Uzatváram možnosť podania ústnych prihlášok do rozpravy. Zároveň vyhlasujem rozpravu za skončenú. A prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa mení zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov , ktorý prerokúvame v skrátenom legislatívnom konaní. Vládny návrh zákona má parlamentnú tlač 1509, spoločná správa výborov má tlač 1509a. Prosím teraz ministerku práce, sociálnych vecí a rodiny Slovenskej republiky pani Vieru Tomanovú, aby vládny návrh zákona odôvodnila. Pani ministerka nie je tu, vyhlasujem 15-minútovú prestávku. (Prestávka.) (Po prestávke.)
Žitňanská, Lucia, poslankyňa NR SR (2012-06-19):
Ja si dovolím len krátko zareagovať. Je jedna vec konštruktívna opozícia, druhá vec návrhy zákonov v parlamente od poslancov, aj opozičných a úplne iná vec je zodpovednosť vlády za zdravé financie, ktorá sa teraz prejavuje v podobe konsolidačného balíčka. A za to nesie zodpovednosť len vláda strany SMER. V tomto zmysle, áno, tvrdím, že nie je úlohou opozície dávať návrhy vláde, ako má ozdraviť verejné financie, ale upozorňovať na dôsledky ich rozhodnutí, resp., poviem to ešte inak, neviem, prečo by sme mali participovať na tom, ako si bude vláda na čele s Robertom Ficom rozmeľňovať svoju vlastnú zodpovednosť a vťahovať do spoluzodpovednosti, ako už vťahuje, Radu solidarity a rozvoja a potom opozičné a potom neviem koho ešte každého cez okrúhle stoly a tak ďalej. To je čisté rozmeľňovanie zodpovednosti. A ja som presvedčená, že tu má zodpovednosť čisto vláda a má ju aj niesť. Ďakujem pekne.
Šeliga, Juraj, podpredseda NR SR (2021-02-24):
Pán poslanec Mazurek, nech sa páči.
Chren, Martin, poslanec NR SR (2011-10-11):
Pán podpredseda vlády, vážim si vás a vážim si aj vaše skúsenosti v európskej politike. Uvedomujem si, že európska integrácia bola najúspešnejším mierovým procesom na európskom kontinente. Som presvedčený, že, tak ako moji kolegovia v strane, milujem Európu, milujem pompéznosť Paríža, veľkoleposť florentských palácov, viem sa poučiť z historických lekcií, ktoré nám dávajú pozostatky berlínskeho múru, milujem aj londýnske počasie, aj litovskú pohostinnosť. Ale to, čo dnes sledujeme, je v skutočnosti súboj o budúcnosť Európy, o budúcnosť Európy v rukách nezodpovedných politikov. Spomínali ste pravidlá. Kto tie pravidlá neustále porušoval, a kto sa na to porušovanie pravidiel, hoci mal v rukách moc, neustále díval? Kto nám v skutočnosti kradne Európu a kto ju poslal do dlhovej pasce? Je európska politika dneška to, čo by si želali otcovia, zakladatelia Európskej únie? Chcel by takúto Európsku úniu Schumann? Ako môžeme dnes veriť Barrosovi a ďalším politikom, ktorí sú priamo a osobne zodpovední za situáciu a za dlhovú krízu, ktorá nastala? A teraz sa snažia ponúkať riešenia, ktoré v skutočnosti nič nevyriešia, a ako takmer všetci sa zhodujú, len získavajú čas. Riešenia, ktoré len zhoršujú. Viete, keď dôjdu argumenty, často sa začína používať slovo zodpovednosť a argumentovať zodpovednosťou. Dovoľte mi, povedať a pripomenúť len jeden citát Thomasa Jeffersona: „V týchto časoch všeobecných klamstiev je vyslovenie pravdy revolučným činom.“ Nebojme sa pravdy! Ďakujem. (Potlesk.)
V. Tomanová, ministerka práce, sociálnych vecí a rodiny SR: (2009-11-03):
Pán poslanec Pado, nedá mi, aby som nepovedala, ktože to tým obciam v roku 2001 zákonom č. 416 s účinnosťou od 1. januára odovzdal kompetencie a bez peňazí? Bez doriešenia odovzdávania peňazí? Ktože to tým obciam odovzdal sociálne služby, v roku 2004 jednoducho prijal právnu úpravu prílohu č. 14 k zákonu č. 195 a povedal, aké príspevky musia byť minimálne pre poskytovania sociálnych služieb? Nuž boli ste to vy. Prepáčte, ak ste toto nezohľadnili obciam v ich rozpočtoch, tak dnes nemáte právo kritizovať ani len moje vystúpenie. Ďakujem. (Potlesk a reakcie v sále.)
Sulík, Richard, poslanec NR SR (2022-12-06):
Ďakujem pekne. Karol, no jedna poznámka hovorí, že teda sme vyrobili kauzu, lebo išlo o vleky predsedu Národnej rady. V skutočnosti to bolo tak, že išlo o ten hulvátsky spôsob, ktorým sa to malo dostať do zákona. Však my ako v zásade nie sme proti nižšej DPH, mnohokrát sme to povedali a dojsť ale v druhom čítaní, otvoriť rozpravu, tam narýchlo niečo prečítať, toto sa nerobí. Ja som to dnes už hovoril aj pánovi poslancovi Kuriakovi, že však my sme za pomoc, áno, robme to, robme to premyslene, napríklad vždy poctivo vyčíslime, čo to bude stáť. A potom dodržujme pravidlá pri poskytovaní pomoci. To sa nedá, že pod rúškom pomoci teraz všetky pravidlá, ktoré tu desiatky rokov zreli do dnešného stavu, povieme neplatia, neplatia, lebo my ideme pomáhať. Druhá vec je, že kde na to zobrať peniaze? Tak my síce nepodporíme budúcoročný rozpočet, ale my sme predsa podporili jedenapolmiliardové navýšenie v tomto roku a to bude platiť aj v budúcom, ak by budúcoročný rozpočet neprešiel. A pripomínam napríklad takú vec, ktorú sme dnes opäť možnože už po štvrtýkrát odsunuli, to je akási bločková lotéria na gastroslužby práve. To tiež bude stáť nejaký peniaz, tak to napríklad by sa nemuselo zavádzať, ale to si teda zmyslel pán minister financií, že to bude to úplne správne, čo treba urobiť. Pritom korektné by bolo mať jasné, vopred platné pravidlá, ktoré sa nemenia každú chvíľu. Teraz by to gastro vedelo, že okej, jeden rok máme pokoj, a vtedy to má zmysel, keď celá sezóna bude, keď celú sezónu bude možné vyhodnotiť. Potom má zmysel hodnotiť. Ale tri mesiace je naozaj na hodnotenie extrémne krátka doba. Na záver, keby to boli aspoň štyri, tak je to do apríla a v máji otvárajú už terasy. Tak... (Prerušenie vystúpenia časomerom.)